Okresná prokuratúra Bratislava II 
Kvetná 13, 820 05 Bratislava 25 	

Sp. zn. : 1 Pv 845/12/1102	Bratislava II, 28.6.2013
EEČ : 2-9-137-2013

U Z N E S E N I E

Trestná vec:	obvinený XXXXX 
Zločin:	Podvod podľa § 221 odsek 1, odsek 2, odsek 3 písmeno c Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Bratislava II
Podľa § 215 odsek 1 písmeno c Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
obvinený XXXXX spolu s doposiaľ nezistenou osobou mužského pohlavia uviedli do omylu poškodeného XXXXX, nar. XXXXX, bytom XXXXX, XXXXX takým spôsobom, že dňa 13.10.2012 v čase okolo 12.00h v Bratislave na Kollárskej ul. oslovili po česky poškodeného za účelom, že si potrebujú súrne požičať 1000,-€ na operáciu kamaráta, ktorý je po ťažkej autonehode a musia mu amputovať nohu a ako zálohu mu nechajú zelenú tašku - ľadvinku v ktorej sa nachádzali bankovky USD, ktoré mu ukázali, na čo motorovým vozidlom nezistenej farby, značky a EČV odišli k poškodenému domov na XXXXX ul. XXXXX v Bratislave, kde poškodený zobral obvineného XXXXX k sebe do bytu, kde mu odovzdal v obývacej izbe 1000,-€ v dvoch 500,-€ bankovkách, ktoré vybral z čiernej tašky, v ktorej mal ešte 12.000,-€, odloženej na stoličke v kuchyni, pričom XXXXX pravdepodobne videl, že v uvedenej taške sa nachádzajú peniaze, tak ľsťou uviedol, že musí ísť na WC, pričom vybral z tejto tašky hotovosť 12.000,-€ a následne odišiel z bytu poškodeného, tým, že poškodenému ešte uviedol, že ho počká dole v aute a spolu pôjdu do nemocnice na Kramáre, ale keď poškodený išiel dole na ulicu, tak zistil, že ho tam nikto nečaká, ako ani vozidlo tam nebolo, čím takto svojim konaním poškodeného XXXXX, nar. XXXXX, bytom XXXXX, XXXXX uviedli do omylu a spôsobili mu škodu vo výške 13.000,-€,

lebo je nepochybné, že skutok nespáchal obvinený

Odôvodnenie:
Vyšetrovateľ Odboru kriminálnej polície, Okresného riaditeľstva PZ v Bratislave II dňa 19.10.2012 uznesením sp. zn. ORP-1803/OEK-B2-2012 podľa § 199 ods. 1 Trestného poriadku začal trestné stíhanie za zločin podvodu formou spolupáchateľstva podľa § 20 Trestného zákona k § 221 ods. 1, ods. 2, ods. 3 písm. c) Trestného zákona s poukazom na § 138 písm. g) Trestného zákona a následne, najmä na základe výpovede svedka - poškodeného a na základe vykonanej rekognície osoby XXXXX poškodeným XXXXX uznesením sp. zn. ORP-1803/OEK-B2-2012 zo dňa 17.12.2012 podľa § 206 ods. 1 Trestného poriadku vzniesol obvinenie osobe XXXXX za skutok uvedený vo výrokovej časti predmetného uznesenia.
V priebehu vyšetrovania však bolo zistené, že obv. XXXXX sa vyššie uvedeného trestného činu nemohol dopustiť tak, ako je to uvedené vo výrokovej časti uznesenia o vznesení obvinenia zo dňa 17.12.2012, nakoľko obvinený bol ešte pred tým, ako sa skutok mal stať (13.10.2012), dňa 11.10.2012 zadržaný hliadkou PZ v zmysle § 85 ods. 2 Trestného poriadku v trestnej veci vedenej na Odbore kriminálne polície, Okresného riaditeľstva PZ XXXXX I pod sp. zn. ORP-1356/2-OVK-B1-2012 a následne bol dňa 12.10.2012 umiestnený v cele policajného zaistenia a eskorty Krajského riaditeľstva PZ XXXXX, pričom počas trvania obmedzenia osobnej slobody bolo XXXXX vznesené obvinenie v tejto trestnej veci a na základe návrhu prokurátora Okresnej prokuratúry XXXXX I bol XXXXX dňa 13.10.2012 uznesením sudcu pre prípravné konanie Okresného súdu XXXXX I pod číslom konania 0Tp/426/2012 podľa § 72 ods. 1 písm. a), ods. 2 Trestného poriadku vzatý do väzby, teda skutok zo dňa 13.10.2012, za ktorý mu bolo vznesené obvinenie pod sp. zn. ORP-1803/OEK-B2-2012 nemohol spáchať, nakoľko sa v tej dobe nachádzal vo výkone väzby, ktorá začala plynúť od dňa 11.10.2012 od 17.00 hod..
	Tieto skutočnosti vplývajú zo zápisnice o zadržaní a obmedzení osobnej slobody sp. zn. ORP-1356/2-OVK-B1-2012 zo dňa 11.10.2012, zo záznamu o odovzdaní osoby na umiestnenie do CPZ č.p. 2212/2012 zo dňa 12.10.2012, z návrhu prokurátora Okresnej prokuratúry XXXXX I sp. zn. 4 Pv 717/12 zo dňa 12.10.2012 na vzatie obv. XXXXX do väzby, ako aj z uznesenia sudcu pre prípravné konanie Okresného súdu XXXXX I pod číslom konania 0Tp/426/2012 zo dňa 13.10.2012, ktorým bol obvinený XXXXX podľa § 72 ods. 1 písm. a), ods. 2 Trestného poriadku vzatý do väzby.

Vzhľadom na vyššie uvedené skutočnosti, nakoľko bolo preukázané, že skutok, za ktorý bolo uznesením vyšetrovateľa sp. zn. ORP-1803/OEK-B2-2012 zo dňa 17.12.2012 podľa § 206 ods. 1 Trestného poriadku vznesené obvinenie osobe XXXXX, nespáchal obvinený, som rozhodla tak, ako je uvedené vo výrokovej časti tohto uznesenia.

Poučenie:
Poučenie: Proti tomuto uzneseniu je prípustná sťažnosť, ktorú môže podať obvinený a poškodený do 3  dní od jeho doručenia cestou Okresnej prokuratúry pre Bratislavu II. Sťažnosť má odkladný účinok. 

JUDr. Michaela Rožňáková
prokurátorka